სარდინია

სარდინია (იტალ. Sardegna) — გვალამი კოკი, იტალიაშ ავტონომიური რეგიონი. სარდინია სქირონაშქა ზუღას სიდიდათ მა-2 კოკი რე, უღჷ ტურისტული ზონა კოსტა-სმერალდა (ზურმუხტუანი წყარპიჯი). ურცხოალეფიშ მიარეოშწანურამი მართუალაშ უკული, სარდინიაქ 1720 წანას აკაართჷ პიემონტის დო თე ჟირმანგო ომაფექ 1861 წანას გოართოიანაფილი იტალიაშ ოსხირო გინირთჷ. იტალიურიშ მოხ თაქ სარდინიულო ხოლო იჩიებუნა. სარდინიაშ ფართობი 23 821 კმ² რე, მუშ ბჟადალშე გინოზინდილი რე ბალეარიშ ზუღა, ბჟაეიოლშე — ტირენიაშ ზუღა. კოკიშ წყარპიჯეფი (სიგინძა 1 849 კმ) უმოსო მაღალი დო კჷრდეამი რე, გჷშეგორუ ბრელი გოსოფური კონცხით, მუდგაზმარენი ფართო, ტომბა ლუბათ (უბე), რიეფით დო ანდანერი ჭიჭე კოკით. კოკის უჯვეშაში გეოფორმაცია აპალუ დო სიცილიაშ დო კონტინენტური იტალიაშე გოშხვანერაფათ, ვა ახასიათენს დიხაშნწალუეფი. მუში კჷრდეეფი პალეოზოური პერიოდით ითარიღებუ (500-შ შე უმოსი მლნ წანაშ წოხლე). მაღალგვალონას გიოხე ხანგინძე ეროზიული პრეცესეფიშ ნოქური. უმაღალაში კონკა რე პუნტა-ლა-მარმორა (1 834 მ). სარდინიას მეურს ხუთი თარი წყარმალუ, ნამუეფ შქას უდიდაში რე ტრისო (151 კმ). წჷმორსხუაფილი რე 54 ხელობური ტობა, ნამუეფიშ თარი ფუნქცია რე წყარით მოხაზირაფა დო ელექტროენერგიაშ წარმება. თენეფ შქას არძაშე თარეფი რე ომოდეოშ დო კოგინასიშ ტობეფი. აკა ორთაშობური, ლიგე ტობა რე ლაგო-დი-ბარაცი. კოკიშ კლიმატი ტიპური სქირონაშქაზუღური რე. წანმოწანაშ მალობას 300 დღა ბჟალამი რე, ნოლექეფიშ ძირითადი მუდანობა დამორჩილ-ზოთონჯიშ სეზონშე მოურს. ოშქაშე ტემპერატურა რე 11 — 17 °C. გაპატჷნებული ბორია რე მისტრალი, ნამუთ ოორუე-ბჟადალშე ურქენს თელი წანაშ მალობას, გჷშაკერძაფილო ზოთონჯის დო ზარხულს, მარა მუჭოთ წესი, თენა სქირე დო ჩხურუ რე. ადმინისტრაციული გორთუალა სარდინიაშ რეგიონი ადმინისტრაციულო ბრუო პროვინციათ ირთუ: ქოძირით თაშნეშე იტალიაშ ადმინისტრაციული გორთუალა რესურსეფი ინტერნეტის ოფიციალური ტურისტული ვებ-ხასჷლა Archived 2008-04-01 ვებ-ხასჷლას Wayback Machine. ოფიციალური ვებ-ხასჷლა History of the Archipelago de La Maddalena Archived 2011-07-22 ვებ-ხასჷლას Wayback Machine. Digital Library of Sardinia Autonomous Region Archived 2011-02-26 ვებ-ხასჷლას Wayback Machine. Technical information and photos about Sardinian Lighthouses Archived 2011-12-24 ვებ-ხასჷლას Wayback Machine. სქოლიო